hotchpotch/miracl-hf-unified huggingface dataset:
సుమతీ కౌశల్‌
సుమతీ కౌశల్‌ అమెరికాలో నివసిస్తున్న కూచిపూడి నృత్య కళాకారిణి. ఆమె కూచిపూడి నాట్యంతో పాటు వివిధ నాట్యాల్లోను ఆరితేరిన గొప్ప కళాకారిణిగా గుర్తింపు పొందారు.హైదరాబాద్ కు చెందిన సుమతి కౌశల్ ప్రస్తుతం అమెరికాలోని లాస్ ఏంజెల్స్ లో నివసిస్తున్నారు. ఆమె ఎందరో ప్రవాసాంద్ర యువతి, యువకులకు కూచిపూడి నృత్యంలో శిక్షణ ఇస్తున్నారు. అమెరికాలో ఉన్న పలు ఉన్నత విద్యా సంస్థలకు ఆమె విజిటింగ్ ప్రొఫెసర్ గా చేస్తున్నారు. భారతీయ నృత్యరీతులను అక్కడ భోదిస్తున్నారు.
ఆమె మహిళా సమాజ సేవకురాలు వడ్డాది సౌభాగ్య గౌరి మరియు డా.కృష్ణారావు గార్ల రెండవ కుమార్తె. సుమతి కౌశల్ హైదరాబాద్ ఉస్మానియా విశ్వవిద్యాలయం, మహిళా కళాశాలలో నుండి 1959లో బీఏ (ఎకనామిక్స్) లో పట్టభద్రురాలయ్యారు. 1962లో బెనారస్ హిందూ విశ్వవిద్యాలయం నుండి ఎంఏ (ఎకనామిక్స్) లో పీజీ పట్టా పొందారు. 1952లో సుమతీ కౌశల్ కూచిపూడి నృత్యాన్ని అభ్యసించడం మొదలు పెట్టారు. వేదాంతం లక్ష్మి నారాయణ శాస్త్రి, డా. నటరాజ రామకృష్ణ, శ్రీవేదాంతం జగన్నాధ శర్మ, చింతా కృష్ణమూర్తి, శ్రీ వేదాంతం సత్యనారాయణ శర్మ, శ్రీ సీ.ఆర్.ఆచార్యులు వద్ద ఆమె కూచిపూడి నృత్యాన్ని అభ్యసించారు. తొలినాళ్ళలో సోదరి ఉమా రామారావుతో బాటు పలు సందర్భాలలో పలు ప్రదేశాల్లో గురువుల వ్యక్తిగత పర్యవేక్షణలో ప్రదర్శనలు చేసినది. ఆమె తొలి రాష్ట్రపతి డాక్టర్ బాబు రాజేంద్ర ప్రసాద్ ఎదుట ప్రత్యేక ప్రదర్శనను ఆగస్టు 7,1957న యిచ్చారు. ఆమె సికింద్రాబదులో డా.సర్వేపల్లి రాధాకృష్ణన్ ఎదుట ప్రదర్శననిచ్చారు. భారతీయ నృత్య రీతుల పై సుమతి కౌశల్ పలు పుస్తకాలను రచించారు.
హైదరాబాద్ తెలుగు విశ్వవిద్యాలయం (1993), ఆటా (1994) ఇంటర్నెషనల్ లయన్స్ క్లబ్ (1992, హైదరాబాద్ ఆర్ట్స్ అండ్ కల్చరల్ సొసైటీ (1987) ఏపి నృత్య అకాడమీ (1983) తానా (1981) కిన్నెర (1980), వంశీ ఆర్ట్స్ దియేటర్స్ (1979) తదితర సంస్థలు సుమతి కౌశల్ ను నాట్య రాణి నృత్య కళా శిరోమణి తదితర అవార్డులు రివార్డులతో సత్కరించారు.
ఆమె కుమారుడు ఆదర్శ్ కౌశల్ అమెరికాలో స్థిరపడిన ఫోటోగ్రాఫర్. కోడలు ప్రముఖ సినీనటి భానుప్రియ.ఆమె సోదరి ఉమా రామారావు ప్రసిద్ధా నాట్యకళాకారిణి.
పుచ్చగడ్డ
"పుచ్చగడ్డ" కృష్ణా జిల్లా చల్లపల్లి మండలానికి చెందిన గ్రామం. పిన్ కోడ్ నం. 521 131., ఎస్.టి.డి.కోడ్ = 08671.
సముద్రమట్టానికి 10 మీ.ఎత్తు
ఆరవ నంబరు కాలువ (కె.యి.బి.కెనాల్ నుండి బ్రాంచ్)
పుచ్చగడ్డ, లక్ష్మీపురం గ్రామ పంచాయతీ పరిధిలోని ఒక శివారు గ్రామం.
చెన్నుపాటి శేషగిరిరావు
చెన్నుపాటి శేషగిరిరావు ప్రముఖ పారిశ్రామిక వేత్త, నాస్తికోద్యమ నాయకులు మరియు సామాజిక కార్యకర్త.
ఆయన మోటారు రవాణా రంగంలో పనిచేసారు. ఆయన భారత స్వాతంత్ర్యోద్యమంలో పాల్గొన్నారు. ఆయన కులాంతర వివాహాలను చేసి, లౌకిక మరియు మానవతా వాదానికి బలమైన పునాదులు వేసారు.బహుముఖ వ్యక్తిత్వం మూలంగా ఆయన కుస్తీ క్రీడాకారుడైనందున కుస్తీ పోటీలకు రిఫరీగా కూడా వ్యవహరించారు. ఆయన న్యూఢిల్లీలో జరిగిన మొదటి ఆసియా క్రీడలలో పాల్గొన్నారు. కుస్తీ విభాగంలో మూడవ స్థానం పొందారు. ఆయన యువతను దుర్గుణాలనుండి దూరం చేయుటకు మహాత్మా గాంధీ హెల్త్ సెంటరును ప్రారంభించి ప్రకృతి వైద్యం చేయడానికి పూనుకున్నారు. ఆయన రాజకీయాలలో కూడా క్రియాశీలకంగా పనిచేసారు. ఆయన ఆంధ్ర ప్రదేశ్ రాష్ట్ర కాంగ్రెస్ కు సభ్యునిగా ఉన్నరు. 2000 లో న్యూఢిల్లీలో జరిగిన మోటారు ట్రాన్స్పోర్టు కాంగ్రెస్ ఆయనను "మోటారు రత్న" అవార్డును అందజేసింది.
శేషగిరిరావు కూడా స్ర్తి విద్యకోసం, వారి ఆర్థిక స్వాతంత్య్రంకోసం కృషి చేశారు. అటువంటి వారి కృషి ఫలితమే నేడు సంఘంలో స్ర్తి గౌరవంగా జీవించడానికి దోహదపడుతుంది. అప్పట్లలోనే మహిళామండలికి తన స్వంత స్థలాన్ని ఇచ్చి మహిళాభ్యున్నతికి శ్రీకారం చుట్టిన గొప్ప వ్యక్తి ఆయన. నాలుగున్నర దశాబ్దాల క్రితం నిస్సహాయస్థితిలో వున్న స్ర్తిల సామాజిక, ఆర్థిక, రాజకీయ పురోగతి సాధించాలని తద్వారా వారి జీవన స్థితిగతులను మెరుగుపరచడానికి, మేలైన భారతావనిని నిర్మించడానికి శేషగిరిరావు కృషి చేశారు. ఆయన భార్య చెన్నుపాటి విద్య ప్రముఖ హేతువాది గోపరాజు రామచంద్రరావు గారి కుమార్తె. 1950 లో వివాహం జరిగింది. వీరికి ఒక కుమారుడు మరియు ముగ్గురు కుమార్తెలు ఉన్నారు.
ఆయన జూలై 18 2008 న గుండెపోటుతో మరణించారు.
గోపరాజు రశ్మి
గోపరాజు రశ్మి వాసవి మహిళా మండలి ఎగ్జిక్యూటివ్ సభ్యురాలు. గోపరాజు సమరం యొక్క భార్య.
ఆమె ఏప్రిల్ 23 1951 న పార్లమెంటు సభ్యురాలు చెన్నుపాటి విద్య మరియు గాంధేయవాది చెన్నుపాటి శేషగిరిరావు దంపతులకు జన్మించారు.ఆమె తల్లి భారత దేశ 7వ మరియు 9వ లోక్ సభ సభ్యురాలు. రశ్మి 1971 లో ఆంధ్ర విశ్వవిద్యాలయం నుండి బి.యస్సీ చేసారు.1994 లో యు.కె లోని బిర్మింగం విశ్వవిద్యాలయంలో మేనేజింగ్ సస్టైనబుల్ రూరల్ డెవలప్ మెంటు పై శిక్షణ పొందారు.
ఆమె వాసవ్య మహిళా మండలి అనే స్వచ్ఛంద సంస్థకు 1980 నుండి ఎగ్జిక్యూటివ్ సెక్రటరీగా ఉన్నారు. ఆమె 2011 నుండి ఆంధ్ర ప్రదేశ్ స్టేట్ అప్రోఫియేత్ అధారిటీకి సభ్యులుగానూ, 2012-14 మహిళా శక్తి యొక్క ప్రభుత్వ శాఖకు దక్షిణ విభాగానికి ఎన్నికైనారు.2009-2012 లో గ్లోబల్ ఫ్ండ్స్ కొరకు భారతదేశంలో గల కంట్రీ కోఆర్డినేటింగ్ మెకానిజం సంస్థలో సభ్యులుగానూ, 1994-2009 లలో విజయవాడలోని ప్రభుత్వ బాలుర వసతిగృహ పరిశీలనా బోర్డు మెంబరుగానూ, 2009 నుండి విజయవాడ లోని కంట్రీ వుమెన్ అసోసియేషన్ ఆఫ్ ఇండియాకు దక్షిణ ప్రాంత చైర్మన్ గానూ, 2010 నుండి విజయవాడ మధ్య పట్టణ రోటరీ క్లబ్ లో సభ్యులుగానూ, సేవలనందించారు.
వికాస్ గోరా
వికాస్ గోరా విజయవాడ నాస్తిక కేంద్ర సభ్యుదు. గోరా మనుమడు.
ఆయన ప్రముఖ నాస్తికవాది, విజయవాడ నాస్తిక కేంద్ర నిర్వాహకుడు అయిన గోపరాజు విజయం మరియు సుమతి దంపతులకు జన్మించాడు.. ఆయన భారతదేశంలో విపత్తు మరియు అత్యవసర నిర్వహణ రంగంలో పనిచేస్తున్నారు. ఆయన భారతదేశం మరియు విదేశాలలో అనేక మానవతా సంస్థలకు సలహాదారుడు మరియు కోచ్. ఆయన యునైటెడ్ నేషన్స్, మానవతా ఏజన్సీలు, విద్యా సంస్థలు, ఇంటర్ ఏజన్సీ నెట్ వర్క్స్, క్వీన్‌లాండ్ విశ్వవిద్యాలయం, ఆస్ట్రేలియా, UNCRD, జపాన్, కేర్ ఇండియా, కోడీ ఇంటర్నేషనల్ ఇనిస్టిట్యూట్, కెనడా, బాలల హక్కులు మొదలైన దేశాలు, సంస్థలలో పనిచేసారు. ఆయన అత్యవసర నిర్వహణ మరియు కెపాసిటీ బిల్డిం కొకరు ఉన్న ఉప వర్గంలో సభ్యునిగా యున్నారు. ఆయన భారతదేశ ప్రభుత్వం యొక్క 12వ పంచవర్ష ప్రణాళికా యొక్క ప్లానింగ్ కమిషన్ లో సభ్యులు.
ఆయనకు 2006-08 లో ప్రతిష్ఠాత్మకమైన రోటరీ వరల్డ్ పీస్ ఫెలోషిప్ లభించింది. ఈ అవార్డు యు.ఎస్.ఎ లోని రోటరీ ఫొండేషన్ నుండి లభించింది. ఈ ఫెలోషిప్ ఆస్ట్రేలియాలోని క్వీన్స్‌లాండ్ విశ్వవిద్యాలయంలో అధ్యయనానికి గానూ యివ్వబడింది. ఆయన అంతర్జాతియ సంబంధాలు, సమాజ సేవలు, కమ్యూనిటీ అభివృద్ధి, పరిసరాల జర్నలిజం, యు.ఎన్ డిప్లొమసి, అహింస మార్గం అంరియు శాంతి మరియు సంఘర్షణల పై విశేష కృషి చేసారు.
ఇంగ్లాండులోని ప్రపంచ ప్రఖ్యాత ఆక్స్‌ఫర్డ్‌ యూనివర్శిటీలో ప్రపంచ హ్యూమనిస్ట్‌ మహాసభలలో పాల్గొని అభివృద్ధి చెందుతున్న దృక్పథాన్ని తెలియజేయడానికి నాస్తికకేంద్రం నుండి డాక్టర్‌ విజయం, వికాస్‌ గోరాలను ఆహ్వానించారు. ఈ అంతర్జాతీయ మహాసభలలో వెయ్యికి పైగా ప్రతినిధులు 50 దేశాల నుండి పాల్గొంటున్నారు.
టి.వి. నంది పురస్కారాలు
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, నాటకరంగాలతోపాటు టెలివిజన్ రంగానికి కూడా నంది పురస్కరాలను అందజేస్తుంది. వివిధ ఛానల్లలో ప్రసారమైన కార్యక్రమాలు, సీరియల్ మొదలైన వాటిలో ఉత్తమమైన వాటిని ఎంపిక చేస్తారు.2000 సంవత్సరం ప్రసారమైన టి.వి. ఫిలిమ్స్ లో ఉత్తమమైన వాటిని ఎంపిక చేసేందుకు అంధ్రప్రదేశ్ ప్రభుత్వం 18.05.2001న నియమించిన కమిటీలో ఛైర్మన్, కన్వీనర్ తో సహా 11మంది సభ్యులు ఉన్నారు. కమిటీ ఛైర్మన్ జంధ్యాల మరణించడంతో ప్రభుత్వం 26.07.2001న దూరదర్శన్ కేంద్రం మాజీ డైరెక్టర్ ఆర్.ఆర్.కె. శ్రీని కమిటీ ఛైర్మన్ గా నామినేట్ చేసింది.
03.09.2001న కమిటీ తొలి సమావేశం జరిగింది. అవార్డుల నిబంధనల ప్రతులను కన్వీనర్ అందజేశారు.
వివిధ విభాగాల్లో వచ్చిన ఎంట్రీల వివరాలు: టి.వి. ఫిలిమ్స్ 4, టి.వి. సీరియల్స్ రెగ్యులర్ సీరియల్స్ 7, మెగా సీరియల్స్ 11, డైలీ సీరియల్స్ 8, టి.వి. బాలల చిత్రాలు 2, టి.వి. డాక్యుమెంటరీ చిత్రాలు 3, టి.వి. సామాజిక చిత్రాలు 8.
కమిటీ సభ్యులకు చిత్రాల ప్రదర్శన 10.09.2001 నుండి 03.11.2001 వరకు జరిగింది. ఇద్దరు సభ్యులు మినహా మిగతావారంతా ఈ చిత్రాలు చూశారు. ఉత్తమ చిత్రాలు, ఉత్తమ నటులు, ఉత్తమ సాంకేతిక నిపుణులు మొదలైన వివరాలతో అవార్డుల పత్రాన్ని రూపొందించి ఛైర్మన్, సభ్యుల సంతకాలతో ప్రభుత్వానికి అందజేశారు. 24.08.2002న హైదారాబాద్ లో పురస్కరాలు అందజేశారు.
సునీల్ గంగోపాధ్యాయ
సునీల్ గంగోపాధ్యాయ ముఖ బెంగాలీ సాహితీవేత్త, సాహిత్య అకాడమీ ఆధ్యక్షుడు. బెంగాలీ సాహిత్యంపై చెరగని ముద్రవేసిన ఆయన ఐదు తరాల బెంగాలీ రచయితలకు వారధిగా నిలిచారు. కవిత, కథ, నాటకం లాంటి వివిథ రకాల ప్రక్రియల్లో తనదైన ముద్రని చూపించారు. గంగోపాధ్యాయ రచనల్ని కథావస్తువులుగా తీసుకుని కొన్ని సినిమాలు కూడా తీశారు.
తూర్పు బెంగాల్ లోని ఫరీదా పూర్ లో 1934 సెప్టెంబర్ ఏడో తేదీన సునీల్ జన్మించారు. కోల్ కతాలోని డమ్ డమ్ మోతీజీల్ కాలేజీ, సురేంద్రనాథ్ కాలేజీ, సిటీ కాలేజీల్లో విద్యాభ్యాసం చేశారు. కలకత్తా విశ్వవిద్యాలయంలో బెంగాల్ సాహిత్యంలో మాస్టర్స్ డిగ్రీ చేశారు. చాలా కొద్ది కాలంలోనే శక్తిమంతమైన కవిగా, రచయితగా, నవలాకారుడిగా, నాటకకర్తగా గుర్తింపు పొందారు. కవితా ప్రక్రియ అంటే సునీల్ గంగోపాధ్యాయకి ప్రాణం. క్రిత్తిబాస్ అనే పత్రికను స్థాపించి కొత్త రచయితల్ని బాగా ప్రోత్సహించారు సునీల్ గంగోపాధ్యాయ. 1985లో సెయ్ సమయ్ నవలకు సాహిత్య అకాడెమీ అవార్డ్ ని అందుకున్నారు.
ఆయన 1985లో సాహిత్య అకాడమీ అవార్డును గెలు పొందారు. ఆనంద పురస్కా రాన్ని 1989లో, హిందూ సాహిత్య పురస్కారం 2011 లో అందు కున్నారు.
బెంగాలీ సాహిత్యరంగంలో సుప్రసిద్ధుడైన గంగోపాధ్యాయ అనేక నవలలు, కవిత్వంతో పాటు విభిన్న సాహిత్య ప్రక్రియల్లో సుమారు 200 పుస్తకాలు వెలువరించారు.
గంగోపాధ్యాయ రాసిన రెండు నవలలను ప్రముఖ దర్శకుడు సత్యజిత్ రే సినిమాలుగా రూపొందించారు. గంగోపాధ్యాయ స్మృత్యర్థం కోల్‌కతాకు చెందిన ‘ది బెంగాల్’ సంస్థ ఈ అవార్డును 2012లో నెలకొల్పింది. పురస్కార గ్రహీతలకు రెండు లక్షల రూపాయల చొప్పున నగదును కూడా బహూకరిస్తారు. సునీల్ గంగోపాధ్యాయ స్మారక పురస్కారాలను ప్రముఖ బెంగాలీ కవులు నీరేంద్రనాథ్ చక్రవర్తి, శంఖ ఘోష్‌లకు రాష్టప్రతి ప్రణబ్ ముఖర్జీ జనవరి 11,2014న అందజేశారు. సునీల్ గంగోపాధ్యాయ స్మారక పురస్కారాన్ని 2012 సంవత్సరానికి గాను నీరేంద్రనాథ్, 2013కు గాను శంఖ ఘోష్ అందుకున్నారు.
అమ్మోనియం పెర్క్లోరేట్
అమ్మోనియం పెర్క్లోరేట్ (Ammonium perchlorate )ఒక రసాయనిక సంయోగ పదార్థం.ఇదిఒక ఆకర్బన రసాయన సమ్మేళన పదార్థం. రసాయనిక ఫార్ములాNHClO
అమ్మోనియం పెర్క్లోరేట్ తెల్లని స్పటికాకార ఘనపదార్థం. పెర్క్లోరిక్ ఆమ్లం, అమ్మోనియాల రసాయనిక సంయోగం వలన ఈ సమ్మేళన పదార్థం ఏర్పడినది. అమ్మోనియం పెర్క్లోరేట్ ఒక శక్తి వంతమైన ఆక్సికరణి. అమ్మోనియం పెర్క్లోరేట్ యొక్క అణుభారం 117.49 గ్రాములు/మోల్.ఈ సమ్మేళన పదార్థం యొక్క సాంద్రత 1.95 గ్రాములు/సెం.మీ.నీటి లోను, మిథనాల్ లోను కరుగుతుంది. అయితే ఈథర్ లో కరుగదు. అర్థోరొమ్బిక్ అణుసౌష్టవం కలిగియున్నది.
చాలా అమ్మోనియం లవణాలవలె అమ్మోనియం పెర్క్లోరేట్ కుడా ద్రవీభవనము చెందుటకు ముందే వియోగం చెందును.కొద్దిగా వేడి చెయ్యగానే క్లోరిన్, నైట్రోజన్,ఆక్సిజన్,మరియు నీరు గా అమ్మోనియం పెర్క్లోరేట్ వియోగం చెందును.
ఎక్కువ ఉష్ణోగ్రతకు వేడిచేసినఅమ్మోనియం పెర్క్లోరేట్ విస్పోటన చెందును.అమ్మోనియం పెర్క్లోరేట్ సమ్మేళనం, తరగతి 4కి చెందిన ఆక్సీకరణి.
అమ్మోనియా మరియు పెర్‌క్లోరిక్ ఆమ్లంల (perchloric acid)మధ్య రసాయనిక చర్య వలన అమ్మోనియం పెర్క్లోరేట్ ఉత్పత్తి అగును.పారిశ్రామిక అవసరాల నిమిత్తం కూడా ఈ విధానంలోనే ఉత్పతి చెయ్యుదురు.
అమ్మోనియం లవణాలను సోడియం పెర్క్లోరేట్ తో రసాయన చర్య జరిపించడం వలన కూడా అమ్మోనియం పెర్క్లోరేట్ ఉత్పత్తి చెయ్యవచ్చును .అమ్మోనియం పెర్క్లోరేట్ రంగులేని స్పటికాలుగా ఘనిభవించును.
అమ్మోనియం పెర్క్లోరేట్ ను ప్రాధాన్యంగా ఘన ఇంధన ప్రొపెల్లెంట్/ చోదకము (propellant)తయారీలో ఉపయోగిస్తారు.
అమ్మోనియా పెర్క్లోరేట్ ను పొడిగా చేసిన అల్యూమినియం వంటి ఇంధనం లేదా ఎలాస్టమేరిక్‌వంటి బంధకాలతో మిశ్రమం చేసినప్పుడు స్వయంగా, మామూలు వాతావరణ వత్తిడి వద్ద దహనం చెందును.
దశాబ్దాలుగా ఘన రాకెట్ చోదకాలలో, స్పేస్ లాంచ్‌లలో, స్పేస్ సెటిల్ సాలిడ్ రాకెట్ బుస్టార్‌లలో ఆక్సీకర ణిగా వినియోగిస్తున్నారు. కొన్నిరకాల బాణసంచా వస్తువులలో కూడా అమ్మోనియా పెర్క్లోరేట్‌ను వినియోగిస్తున్నారు.
అమ్మోనియం పెర్క్లోరేట్ కొద్దిగా తగుమాత్రపు విషగుణాన్ని కలిగిఉన్నది.అమ్మోనియం పెర్క్లోరేట్ యొక్క LD2-4గ్రాములు/కిలో. జీర్ణవవస్థ నుండి శీఘ్రంగా తొలగింపబడును.అయితే దీర్ఘకాలిక ప్రభావానికి ,అతితక్కువ మోతాదులో గురైనప్పటికి వివిధ థైరాయిడ్ సమస్యలకు లోను అయినట్లు తెలుస్తున్నది.
అమ్మోనియం సైనైడ్
అమ్మోనియం సైనైడ్ ఒక రసాయనిక సంయోగ పదార్థం. ఇది అస్థిరమైన అకర్బన సమ్మేళన పదార్థం. ఈ సంయోగ పదార్థం యొక్క రసాయనిక ఫార్ములా NHCN.
అమ్మోనియం సైనైడ్ ఒక రంగులేని చతుర్క్కోణ స్పటిక ఘన పదార్థం. ఈ సంయోగ పదార్థం యొక్క అణుభారం 44.055 గ్రాములు/మోల్. అమ్మోనియం సైనైడ్ సాంద్రత 1.02 గ్రాములు/సెం.మీ. ఈ సంయోగ పదార్థం యొక్క భాస్పిభవన ఉష్ణోగ్రత 36 °C. అమ్మోనియం సైనైడ్‌నీటిలో మరియు ఆల్కహాల్‌లో కరుగుతుంది.
అమ్మోనియం సైనైడ్‌ వియోగం చెందడం వలన అమ్మోనియా మరియు హైడ్రోజన్ సైనైడ్ ఏర్పడును. వియోగ ఫలితంగా తరచుగా నల్లని హైడ్రోజన్ సైనైడ్ పాలిమర్ ఏర్పడును.
అమ్మోనియం సైనైడ్‌ ద్రావణం లోహ లవణాలతో చర్య వలన ఉభయ వియోగం చెందును. గ్లైఅక్షల్(glyoxal)తో చర్య వలన అమినోఅసిటిక్ ఆమ్లాన్ని(glycine)ఏర్పరచును.
అలాగే కిటోన్సుతో చర్య ఫలితంగా అమినో నైట్రైల్స్(aminonitriles)ఏర్పరచును.
తక్కువ ఉష్ణోగ్రత వద్ద సజల అమ్మోనియాలో హైడ్రోజన్ సైనైడ్‌ను బబ్లింగ్ చెయ్యడం ద్వారా అమ్మోనియం సైనైడ్‌ను ఉత్పత్తి చెయ్యుదురు.
కాల్షియం సైనైడ్ తో అమ్మోనియం కార్బోనేట్ రసాయనిక చర్య జరిపిన అమ్మోనియం సైనైడ్ఏర్పడును.
పొడి (dry)స్థితిలో ఉన్న పొటాషియం సైనైడ్ లేదా పొటాషియం పెర్రో సైనైడ్ , మరియు అమోనియం క్లోరైడ్ మిశ్రమాన్ని వేడి చేసి, ఆవిరి రూపంలో వెలువడిన అమ్మోనియం సైనైడ్‌ను స్పటికాలుగా మారునట్లు చల్లార్చటం ద్వారా కూడాతయారు చెయ్య వచ్చును.
అమ్మోనియం సైనైడ్‌ ద్రవంగా లేదా ఘన పదార్థంగా అత్యంత విషకారి.జీర్ణాశయంలో చేరిన మరణం సంభవించును. ఘన రూప అమ్మోనియం సైనైడ్ ప్రభావానికి గురైన ఇది అత్యంత ప్రమాదకరమైన హైడ్రోజన్ సైనైడ్,మరియు అమ్మోనియాగా విఘటన చెందటం వలన చాలా ప్రమాదకరం.
అమ్మోనియం సైనైడ్‌లో ఉన్న మూలకాల నిష్పతి :హైడ్రోజన్( H): 9.15%,కార్బన్(C): 27.23%, నత్రజని(N): 63.55%.
నంది నాటక పరిషత్తు - 2013
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.
ప్రత్యేక తెలంగాణ ఉద్యమం జరుగుతున్న కారణంగా 2013 నంది నాటక పరిషత్తును నిర్వహించడంలో ఆలస్యం జరిగింది. దాంతో 2013, 2014 సంవత్సరాల నంది నాటకోత్సవాలను ఒకేసారి నిర్వహించారు. 2015 మే 16 నుండి 30 వరకి, రాజమండ్రి లోని ఆనం కళాకేంద్రంలో నంది నాటక పరిషత్తు - 2013 జరిగింది. 15 రోజుల పాటు జరిగిన నాటకోత్సవంలో ఒకరోజు 2013 నాటక ప్రదర్శనలు, మరోరోజు 2014 నాటక ప్రదర్శనలు జరిగాయి. విజేతలకు జూన్ 1న ఆంధ్రప్రదేశ్ మఖ్యమంత్రి నారా చంద్రబాబు నాయుడు గారి చేతుల మీదుగా బహుమతుల ప్రదానం జరిగింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఒక లక్ష రూపాయల నగదు పారితోషికంతో ఘనంగా సత్కరిస్తున్నారు. 
2013 సంవత్సరానికి గాను పేపకాయల లక్ష్మణరావు (పౌరాణిక నాటకం) గారికి అందజేశారు.
నంది నాటక పరిషత్తు - 2014
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.
ప్రత్యేక తెలంగాణ ఉద్యమం జరుగుతున్న కారణంగా 2014 నంది నాటక పరిషత్తును నిర్వహించడంలో ఆలస్యం జరిగింది. దాంతో 2013, 2014 సంవత్సరాల నంది నాటకోత్సవాలను ఒకేసారి నిర్వహించారు. 2015 మే 16 నుండి 30 వరకి, రాజమండ్రి లోని ఆనం కళాకేంద్రంలో నంది నాటక పరిషత్తు - 2014 జరిగింది. 15 రోజుల పాటు జరిగిన నాటకోత్సవంలో ఒకరోజు 2013 నాటక ప్రదర్శనలు, మరోరోజు 2014 నాటక ప్రదర్శనలు జరిగాయి. విజేతలకు జూన్ 1న ఆంధ్రప్రదేశ్ మఖ్యమంత్రి నారా చంద్రబాబు నాయుడు గారి చేతుల మీదుగా బహుమతుల ప్రదానం జరిగింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఒక లక్ష రూపాయల నగదు పారితోషికంతో ఘనంగా సత్కరిస్తున్నారు. 
2014 సంవత్సరానికి గాను నల్లూరి వెంకటేశ్వర్లు (సాంఘిక నాటకం) గారికి అందజేశారు.
అమ్మోనియం సల్ఫైడ్
అమ్మోనియం సల్ఫైడ్ (Ammonium sulfide) ఒకరసాయనిక సంయోగ పదార్థం.ఈ సమ్మేళనపదార్థాన్ని డై అమ్మోనియం సల్ఫైడ్ అనికూడా అంటారు.
అమ్మోనియం సల్ఫైడ్ పసుపురంగు స్పటికాలుగా ఏర్పడి ఉన్న ఘనపదార్థం.ఇది అస్థిరమైన లవణం. ఈ సమ్మేళనంయొక్క రసాయన ఫార్ములా (NH)2S.అమ్మోనియం సల్ఫైడ్ సంయోగ పదార్థంయొక్క అణుభారం 68.154 గ్రాములు/మోల్. అమ్మోనియం సల్ఫైడ్ సంయోగ పదార్థం యొక్క సాంద్రత 0.997 గ్రాములు/సెం.మీ. సాధారణ వాతావరణ వత్తిడి వద్ద ఈ రసాయన పదార్థం వియోగం చెందును. అమ్మోనియం సల్ఫైడ్ నీటిలో కరుగును.సాధారణ ఉష్ణోగ్రత వద్ద 100 మి.లీ నీటిలో 128.1 గ్రాముల అమ్మోనియం సల్ఫైడ్ కరుగును. ఆల్కహాల్ మరియు అమ్మోనియా ద్రావణంలో అమ్మోనియం సల్ఫైడ్ కరుగును.
అమ్మోనియం సల్ఫైడ్ వాతావరణం లోని గాలితో అక్సీకరణ చెందటమం వలన పైరోఫొరిక్ (pyrophoric) గా మార్పు చెందును.అమ్మోనియం సల్ఫైడ్ చెమ్మ/తేమతో ప్రతి చర్యవలన నెమ్మదిగా వియోగం చెంది హైడ్రోజన్ సల్ఫైడ్ వాయువును విడుదల చేయును. హైడ్రోజన్ సల్ఫైడ్ వాయువు మండే లక్షణాలు కలిగియున్నది. స్వచ్ఛమైన/శుద్ధమైన అమ్మోనియం సల్ఫైడ్‌ను నీటిలో కరగించిన మొదట వేడి విడుదల అగును
అమ్మోనియం సల్ఫైడ్ ద్రవాణం చర్మాన్ని సోకడం వలన హైడ్రోజన్ సల్ఫైడ్‌ విషవాయువు విడుదల అయ్యి విషప్రభావం కల్గించును.అందుచే ప్రమాదభరితమైనదిగా గుర్తించారు.
30 నిమిషాలకు మించి,500ppm ప్రమాణంలో అమ్మోనియం సల్ఫైడ్ ఆవిరులను పీల్చిన తలనోప్పి, తలతిప్పుడు, చూపు మందగించడం ( dizzines, మరియు శ్వాసకోశ న్యూమొనియాకలిగే అవకాశమున్నది.600ppm కి మించి 30 నిమిషాలు అమ్మోనియం సల్ఫైడ్ ఆవిరుల ప్రభావానికి లోనైన మరణం సంభవించును.జీర్ణ వ్యవస్థలో చేరిన మ్యూకస్ పొరలు మరియు కడుపులో ఇరిటేసన్ కలుగును.కళ్ళకు అమ్మోనియం సల్ఫైడ్ ద్రావణం స్పర్శ వలన కళ్ళు మండును.
సత్యపదానంద ప్రభూజీ
సత్యపదానంద ప్రభూజీ హిందూ ఆధ్యాత్మిక గురువు. ఆయన సాయిధామం (కీసర) వ్యవస్థాపకుడు. సాయిధామం ద్వారా విద్యాలయం, వృద్ధాశ్రమం, వృత్తి శిక్షణాకేంద్రం నిర్వహిస్తూ ధార్మిక సేవకు పాటుపడిన మార్గదర్శకుడాయన.
ఆయన 1939 ఫిబ్రవరి 21 న గుంటూరు జిల్లా మానేపల్లి గ్రామంలో జన్మించారు.డబుల్ ఎంఏ చేశారు.సివిల్ ఇంజనీరింగ్, న్యాయవాద పట్టాలు కూడా పొందారు. ప్రభుజీ ఉపాధ్యాయ వృత్తిలో కొనసాగిన అనంతరం 1989లో పేదలకు సేవచేసేందుకు, ప్రజలను భక్తిమార్గంలో నడిపేందుకు సాయిధామం ఆశ్రమాన్ని స్థాపించారు. ఆయన మూడు దశాబ్దాలుగా స్వచ్ఛంద అంరియు ఆధ్యాత్మిక కార్యక్రమాలు చేపడుతున్నారు. ప్రభుజీ సన్యాసం స్వీకరించిన తర్వాత ఆయన కుటుంబీకులు హైదరాబాద్‌లోనే ఉంటున్నారు. ప్రభుజీ తన ఆధ్యాత్మిక ప్రసంగాలతో యువతను సన్మార్గంలో నడిపించారు. ప్రజలను ఆధ్యాత్మికతవైపు మళ్లించి సేవా కార్యక్రమాల్లో భాగస్వాములను చేసారు.స్వామీజీ నిరంతరం హిందూ సమాజం సంరక్షణకు కృషి చేశారు. సనాతన ధర్మ పరిరక్షణకు ఆయన నిరంతరం పరితపిస్తుండేవారు. ష్ట్రీయ స్వయం సేవక్ సంఘ్ (ఆర్‌ఎస్‌ఎస్) లో కూడా చాలా కాలం పనిచేశారు. సమాజ సేవకోసం తపించిన సత్యపదానంద 1989 లో ఉపాధ్యాయ వృత్తిని పరిత్యజించి సమాజ సేవకు నడుంకట్టారు.
ఆయన సాధన మరియు ద్యానం చేయుటకు "సాయిథామం" అనే పుణ్యక్షేత్రాన్ని స్థాపించారు. 
స్వామిజీ స్థాపించిన ఆశ్రమాల్లో పేద విద్యార్థులకు 1నుంచి 10వ తరగతి వరకూ ఉచిత విద్య, అనాథ బాలలు, వృద్ధులకు అండగా అనాధాశ్రమం ఏర్పాటు చేశారు. ఆశ్రమంలో వైద్యశాలను ఏర్పాటు చేసి ప్రజలకు ఉచిత వైద్యసేవలు అందింస్తారు.ఈ ఆశ్రమం హైదరాబాద్‌నుండి 30 కిలోమీటర్ల దూరంలో (ప్రముఖ శైవక్షేత్రమైన కీసర నుండి ఆరుకిలోమీటర్ల దూరం) నెలకొని ఉంది. ఇందుకోసం 1991 లో 33 ఎకరాల స్థలాన్ని ఎన్నుకున్నారు. విద్య, వైద్యం, ఆధ్యాత్మిక కార్యక్రమాలు, సా మాజిక సేవా కార్యక్రమాలకు కేంద్రంగా దీన్ని తీర్చిదిద్దారు. షిర్టీసాయి భక్తుడైన సత్యపదానంద ఈ సంస్థలకు కేంద్రంగా రూపొందించిన క్షేత్రానికి ‘సాయిధామం’ అన్న పేరు పెట్టారు. షిర్డీసాయి ఆశీస్సులతో సత్యపదానంద చేపట్టిన పథకాలు, కార్యక్రమాలు విజయవంతంగా నడుస్తున్నాయి.సాయిధామం కేంద్రంగా షిర్డీసాయినాథుడి బోధనలను, తత్త్వాన్ని ప్రచారం చేసేందుకు రెండు ప్రధాన విభాగాలు ఏర్పాటు చేశారు. మొదటిది ఆధ్యాత్మిక విభాగం కాగా, రెండవది సేవా విభాగం .
ఆయన జూలై 23 2015 గురువారం పరమపదించారు. నల్లగొండ జిల్లా బొమ్మలరామారం మండలం పెద్దపర్వతాపురంలోని ఆశ్రమంలో అస్వస్థతకు గురైన ప్రభుజీకి చికిత్స చేయించేందుకు గురువారం ఉదయం ఆసుపత్రికి తరలించిన కొద్దిసేపటికే తుది శ్వాస విడిచారు.
వక్కలంక లక్ష్మీపతిరావు
వక్కలంక లక్ష్మీపతిరావు ప్రముఖ తెలుగు కవి మరియు సాహితీకారుడు. కోనసీమ కవికోకిలగా లబ్దప్రతిష్టులాయన. వారికి ప్రకృతి పట్ల ఆరాధన, దేశాభిమానం, ప్రకృతికి మూలాధారమైన పరమేశ్వరుడంటే భక్తి మెండు. ప్రాచీన అధునాతన కవితా వారధిగా సుమారు నాలుగు తరాల శ్రోతలకు లక్ష్మీపతిరావు గారు సుపరిచితులు. అమలాపురం శ్రీ కోనసీమ భానోజీ రామర్సు కళాశాలలో తెలుగు విభాగ అధిపతిగా పనిచేశారు.
ఆయన 1924 లోజన్మించారు.
ఆయన అనేక లలితగీతాలు, దేశభక్తి గీతాలు రచించారు. అవి 1970-90 ప్రాంతాలలో విరివిగా ఆకాశవాణి కేంద్రాలలో వినపిస్తూ ఉండేవి. ఇప్పటికీ అప్పుడప్పుడు ఆకాశవాణి కేంద్రాలనుంచి పున: ప్రసారం అవుతూ ఉంటాయి. అప్పట్లో ఆకాశవాణి గుర్తింపు ఉన్న రచయిత. ఇవే కాక ఇంకా అనేక గ్రంథాలు రాసారు. ఆయన రచనలను స్వర్గీయ రాష్ట్రపతి వి.వి.గిరి, అక్కినేని నాగేశ్వరరావు,ఎస్.పి.బాలసుబ్రహ్మణ్యం లాంటి వారికి అంకితం యిచ్చారు. పారిజాతాపహరణం సిద్ధాంత వ్యాసం వ్రాసారు.ఈయన కావ్యాలు రాయడంతోపాతు దైవక్షేత్రాలపై చక్కనిపాటలు వ్రాసారు. ఆయన కాళీదాసు మేఘ సందేశాన్ని తెలుగులో వ్రాసారు.
" నవభారతనందనాన 
వలపు లొలుకుపువ్వుల్లారా !
తెలుగుతల్లివదనమ్మున 
విరిసినచిరునవ్వుల్లారా !
నవతావాదుల్లారా !
మానవతావాదుల్లారా !
నవచైతన్యం ఉరకలు వేసే 
యువతీయువకుల్లారా !
భారతయువతీయువకుల్లారా !
నవభారతనిర్మాతల్లారా ! "
ఆయన జూలై 15 2010 న మరణించారు.
బేరియం ఫ్లోరైడ్
బేరియం ఫ్లోరైడ్ ఒకరసాయన సమ్మేళన పదార్థము. ఇది ఒక అకర్బన సంయోగ పదార్థం. ఈ సమ్మెలన పదార్థం బేరియం మరియుఫ్లోరిన్ మూలకాల సంయోగం వలన ఏర్పడినది.ఇది ఒక లవణం . ప్రకృతిలో లభించు బేరియం ఫ్లోరైడ్ యొక్క ఖనిజం ఫ్రాంక్‌డిక్సోనైట్(frankdicksonite).
బేరియం ఫ్లోరైడ్ పారదర్శకంగా కనిపించు ఘన పదార్థం. బేరియం ఫ్లోరైడ్ యొక్క అణుభారం 175.34 గ్రాములు/మోల్.ఈరసాయన సమ్మేళన పదార్థము యొక్క సాంద్రత 4.893 గ్రాములు/సెం.మీ,25°Cవద్ద.బేరియం ఫ్లోరైడ్ యొక్క ద్రవీభవన స్థానం 1368 °C (2,494 °F;1,641 K).మరియు దీని బాష్పీభవన స్థానం 2,260 °C.(4,100 °F; 2,530K).నీటిలో ద్రావణియత చాలా తక్కువ.20 °C వద్ద 100 మి.లీ.నీటిలో 0.16 గ్రాములు మాత్రమే కరుగును.బేరియం ఫ్లోరైడ్, మిథనాల్ మరియు ఇథనాల్‌లలో కరుగును. ఈ రసాయన సంయోగ పదార్థము యొక్క వక్రీభవనసూచిక 1.455.రసాయన సంకేత /ఫార్ములా BaF.
బేరియం ఫ్లోరైడ్ 150-200 nm నుండి 11–11.5 µm,తరంగ దైర్ఘ్యము కలిగిన అతినీలలోహిత మరియు పరాణు కిరణాలకు పారదర్శకం.అందువలన ఈ సంయోగ పదార్థంను దృశ్య సంభందితపరికారాల రూపకల్పనలో కటకం వంటివి తయారు చెయ్యుటలో ఉపయోగిస్తారు.ఇన్ఫ్రారెడ్ స్పెక్ట్రోస్కోపి (infrared spectroscopy)యొక్క గవాక్షము లో,ప్రత్యేకంగా ఇంధన నూనె ల విశ్లేషణచెయ్యు సందర్భంలో ఉపయోగిస్తారు.
బేరియం ఫ్లోరైడ్ ను ఎక్సు కిరణాలను,గామా కిరణాలను లేదా అటువంటి శక్తివంతమైన కణాలను(particles)గుర్తించుటకు సింటిలేటరు (scintillator) గా ఉపయోగిస్తారు.
అల్పా మరియు బీటా కణాలకు కుడా బేరియం ఫ్లోరైడ్ ప్రతిస్పందిస్తుంది. ఎక్కువ శక్తివంతమైన (10–150 MeV)న్యుట్రానులను గుర్తించుటకు కూడా బేరియం ఫ్లోరైడ్‌ను ఉపయోగిస్తారు.ఇది మిగతా scintillators కు భిన్నంగా,అతినీలలోహిత కాంతిలో మెరువదు(glow).
500 °C వరకు వేడి చేసినప్పుడు నీటి వలన ఇదిక్షీణతకు (corrode)గురైతుంది.అయితే పొడి వాతావరణ పరిసరాలలో 800°Cవరకు ఎటు వంటి నష్టంకలుగకుండ ఉపయోగించవచ్చును. నీరుతో బేరియం ఫ్లోరైడ్ యొక్క నిరోధకతగుణం,కాల్షియం ఫ్లోరైడ్ కన్న తక్కువ.
బేరియం ఫ్లోరైడ్‌ను ఎనామిల్ మరియు గ్లేజింగు ఫ్రిట్స్ ఉత్పత్తిలో ప్రేయో పెసిఫైయింగ్(preopacifying )కారకంగా ఉపయోగిస్తారు.వెల్డింగ్ పూరకాలలో(flux)మరియు వెల్డింగ్ ఎలక్త్రోడుల తయారీలో ఉపయోగిస్తారు.లోహతయారిలో కుడా ఉపయోగిస్తారు.అల్యూమినియం లోహాన్ని శుద్ధి చెయ్యుటకు మోల్టన్ బాత్ గా ఉపయోగిస్తారు.
సోమలదొడ్డి
సోమలదొడ్డి , అనంతపురం జిల్లా, అనంతపురం మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=22
రాచానపలి
రాచానపలి , అనంతపురం జిల్లా, అనంతపురం మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=22
గ్యారగొండన హళ్ళి
గ్యారగొండన హళ్ళి, అనంతపురం జిల్లా, అగలి మండలానికి చెందిన గ్రామము.
హుళికెరదేవరహళ్ళి
హుళికెరదేవరహళ్ళి , అనంతపురం జిల్లా, అగలి మండలానికి చెందిన గ్రామము.
కోడిహళ్ళి
కోడిహళ్ళి , అనంతపురం జిల్లా, అగలి మండలానికి చెందిన గ్రామము.
ఇరిగేపల్లి
ఇరిగేపల్లి , అనంతపురం జిల్లా, అగలి మండలానికి చెందిన గ్రామము.
దోక్కలపల్లి
దోక్కలపల్లి , అనంతపురం జిల్లా, అగలి మండలానికి చెందిన గ్రామము.
కురుసంగన పల్లి
కురుసంగన పల్లి, అనంతపురం జిల్లా, అగలి మండలానికి చెందిన గ్రామము.
ముక్కడం పల్లి
ముక్కడం పల్లి, అనంతపురం జిల్లా, అగలి మండలానికి చెందిన గ్రామము.
గాయిత్రి కాలని
గాయిత్రి కాలని, అనంతపురం జిల్లా, అగలి మండలానికి చెందిన గ్రామము.
కెంకెర
కెంకెర , అనంతపురం జిల్లా, అగలి మండలానికి చెందిన గ్రామము.
హనుమనపల్లి
హనుమనపల్లి , అనంతపురం జిల్లా, అగలి మండలానికి చెందిన గ్రామము.
ఆర్‌జిపల్లి
ఆర్‌జిపల్లి , అనంతపురం జిల్లా, అగలి మండలానికి చెందిన గ్రామము.
సింగారం కల్లూరు
సింగారం కల్లూరు, అనంతపురం జిల్లా, ఎల్లనూరు మండలానికి చెందిన గ్రామము. పిన్ కోడ్ నం. .
జెల్లిపల్లి
జెల్లిపల్లి , అనంతపురం జిల్లా, కంబదూరు మండలానికి చెందిన గ్రామము.
మందకుర్లపల్లి
మందకుర్లపల్లి , అనంతపురం జిల్లా, కంబదూరు మండలానికి చెందిన గ్రామము. పిన్ కోడ్ నం. .
అండేపల్లె
అండేపల్లె , అనంతపురం జిల్లా, కంబదూరు మండలానికి చెందిన గ్రామము. పిన్ కోడ్ నం..
ఓబగానిపల్లె
ఓబగానిపల్లె , అనంతపురం జిల్లా, కంబదూరు మండలానికి చెందిన గ్రామము. పిన్ కోడ్ నం..
వర్రావాండ్లపల్లి
వర్రావాండ్లపల్లి , అనంతపురం జిల్లా, కదిరి మండలానికి చెందిన గ్రామము.
తల్లిమడుగుల
తల్లిమడుగుల , అనంతపురం జిల్లా, కనగానపల్లె మండలానికి చెందిన గ్రామము.
భానుకోట
భానుకోట , అనంతపురం జిల్లా, కనగానపల్లె మండలానికి చెందిన గ్రామము.
కూరాకులతోట
"కూరాకులతోట ",అనంతపురం జిల్లా,కల్యాణదుర్గం మండలానికి చెందిన గ్రామము.
నుసికొట్టాల
"నుసికొట్టాల ",అనంతపురం జిల్లా,కల్యాణదుర్గం మండలానికి చెందిన గ్రామము.
కడదరకుంట
కడదరకుంట , అనంతపురం జిల్లా, కూడేరు మండలానికి చెందిన గ్రామము.
చెరువులపల్లి
చెరువులపల్లి , అనంతపురం జిల్లా, కొత్తచెరువు మండలానికి చెందిన గ్రామము.
గోరంట్లపల్లి
గోరంట్లపల్లి , అనంతపురం జిల్లా, కొత్తచెరువు మండలానికి చెందిన గ్రామము.
సంజీవపురం (గార్లదిన్నె)
సంజీవపురం , అనంతపురం జిల్లా, గార్లదిన్నె మండలానికి చెందిన గ్రామము. పిన్ కోడ్ నం. .
గుడ్డాలపల్లె (గార్లదిన్నె)
గుడ్డాలపల్లె , అనంతపురం జిల్లా, గార్లదిన్నె మండలానికి చెందిన గ్రామము. పిన్ కోడ్ నం..
ముకుందాపురం (గార్లదిన్నె)
ముకుందాపురం , అనంతపురం జిల్లా, గార్లదిన్నె మండలానికి చెందిన గ్రామము. పిన్ కోడ్ నం. .
గుంతపల్లి
గుంతపల్లి , అనంతపురం జిల్లా, గోరంట్ల మండలానికి చెందిన గ్రామము.
బసంపల్లి
బసంపల్లి , అనంతపురం జిల్లా, చెన్నే కొత్తపల్లె మండలానికి చెందిన గ్రామము.
దామాజిపల్లి
దామాజిపల్లి , అనంతపురం జిల్లా, చెన్నే కొత్తపల్లె మండలానికి చెందిన గ్రామము.
పరాకువాండ్లపల్లి
పరాకువాండ్లపల్లి , అనంతపురం జిల్లా, తనకల్ మండలానికి చెందిన గ్రామము. పిన్ కోడ్: 515571.
నందిగానిపల్లి
నందిగానిపల్లి , అనంతపురం జిల్లా, తనకల్ మండలానికి చెందిన గ్రామము. పిన్ కోడ్: 515571.
యరబల్లివాండ్లపల్లి
యరబల్లివాండ్లపల్లి , అనంతపురం జిల్లా, తనకల్ మండలానికి చెందిన గ్రామము. పిన్ కోడ్: 515571.
శ్రీనివాసపురం (తాడిపత్రి)
శ్రీనివాసపురం , అనంతపురం జిల్లా, తాడిపత్రి మండలానికి చెందిన గ్రామము.
బందర్లపల్లి
బందర్లపల్లి , అనంతపురం జిల్లా, తాడిపత్రి మండలానికి చెందిన గ్రామము.
శివంపల్లి (తాడిమర్రి)
శివంపల్లి , అనంతపురం జిల్లా, తాడిమర్రి మండలానికి చెందిన గ్రామము. పిన్ కోడ్: .
ఆర్.ఎర్రగుంటపల్లి
ఆర్.ఎర్రగుంటపల్లి, అనంతపురం జిల్లా, ధర్మవరం మండలానికి చెందిన గ్రామము
ముచ్చురామి
ముచ్చురామి , అనంతపురం జిల్లా, ధర్మవరం మండలానికి చెందిన గ్రామము
వంకమద్ది (నంబులిపూలకుంట)
వంకమద్ది అనంతపురం జిల్లా నంబులిపులికుంట మండలానికి చెందిన గ్రామము.
రంగరాజుకుంట
రంగరాజుకుంట , అనంతపురం జిల్లా, పుట్లూరు మండలానికి చెందిన గ్రామము
మద్దిపల్లి (మిడ్ సిటి)
మద్దిపల్లి , అనంతపురం జిల్లా, పుట్లూరు మండలానికి చెందిన గ్రామము
సి.వెంగన్నపల్లె
సి.వెంగన్నపల్లె, అనంతపురం జిల్లా, పుట్లూరు మండలానికి చెందిన గ్రామము
ఎ.కొండాపురం
ఎ.కొండాపురం, అనంతపురం జిల్లా, పుట్లూరు మండలానికి చెందిన గ్రామము
నిదనవద
నిదనవద , అనంతపురం జిల్లా, పెద్దపప్పూరు మండలానికి చెందిన గ్రామము
చిన్నఎక్కలూరు
చిన్నఎక్కలూరు , అనంతపురం జిల్లా, పెద్దపప్పూరు మండలానికి చెందిన గ్రామము.
పెద్దఎక్కలూరు
పెద్దఎక్కలూరు , అనంతపురం జిల్లా, పెద్దపప్పూరు మండలానికి చెందిన గ్రామము
చెర్లోపల్లె (పెద్దపప్పూరు)
చెర్లోపల్లె , అనంతపురం జిల్లా, పెద్దపప్పూరు మండలానికి చెందిన గ్రామము
యెంగంపేట (పెద్దపప్పూరు)
యెంగంపేట , అనంతపురం జిల్లా, పెద్దపప్పూరు మండలానికి చెందిన గ్రామము
ఇసురాళ్ళపల్లి
ఇసురాళ్ళపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
కోటకొండరాయుని గుడి
కోటకొండరాయుని గుడి, అనంతపురం జిల్లా, పెద్దవడుగూరు మండలానికి చెందిన గ్రామము.
తిమ్మాపురం (పెద్దవడుగూరు)
తిమ్మాపురం , అనంతపురం జిల్లా, పెద్దవడుగూరు మండలానికి చెందిన గ్రామము.
కొండుపల్లె (పెద్దవడుగూరు)
కొండుపల్లె , అనంతపురం జిల్లా, పెద్దవడుగూరు మండలానికి చెందిన గ్రామము.
చిట్టూరు (పెద్దవడుగూరు)
చిట్టూరు , అనంతపురం జిల్లా, పెద్దవడుగూరు మండలానికి చెందిన గ్రామము.
గోపరాజుపల్లి (పెద్దవడుగూరు)
గోపరాజుపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
భీమునిపల్లి
భీమునిపల్లి , అనంతపురం జిల్లా, పెద్దవడుగూరు మండలానికి చెందిన గ్రామము.
తంబపురం
తంబపురం , అనంతపురం జిల్లా, బత్తలపల్లె మండలానికి చెందిన గ్రామము
వెంకటాపురం (బుక్కపట్నం)
వెంకటాపురం , అనంతపురం జిల్లా, బుక్కపట్నం మండలానికి చెందిన గ్రామము.
నీలంపల్లి (బుక్కరాయసముద్రం)
నీలంపల్లి , అనంతపురం జిల్లా, బుక్కరాయసముద్రం మండలానికి చెందిన గ్రామము. పిన్ కోడ్:.
వెంకటాద్రిపల్లె
వెంకటాద్రిపల్లె , అనంతపురం జిల్లా, బెలుగుప్ప మండలానికి చెందిన గ్రామము.
హనిమిరెడ్డిపల్లె (బెలుగుప్ప)
హనిమిరెడ్డిపల్లె , అనంతపురం జిల్లా, బెలుగుప్ప మండలానికి చెందిన గ్రామము.
లింగదహళ్
లింగదహళ్ , అనంతపురం జిల్లా, బొమ్మనహళ్ మండలానికి చెందిన గ్రామము. పిన్ కోడ్: .
కొత్తలం
కొత్తలం అనంతపురం జిల్లా మడకశిర మండలానికి చెందిన గ్రామము.
చందకచర్ల
చందకచర్ల అనంతపురం జిల్లా మడకశిర మండలానికి చెందిన గ్రామము.
మెలవోయి
మెలవోయి అనంతపురం జిల్లా మడకశిర మండలానికి చెందిన గ్రామము.
బుళ్ళసముద్రం
బుళ్ళసముద్రం అనంతపురం జిల్లా మడకశిర మండలానికి చెందిన గ్రామము.
తిరుమలదేవరహళ్ళి
తిరుమలదేవరహళ్ళి అనంతపురం జిల్లా మడకశిర మండలానికి చెందిన గ్రామము.
తిరుమలదేవరహళ్ళి ఆంధ్ర ప్రదేశ్ రాష్ట్రం, అనంతపురం జిల్లా, మడకశిర మండలంలోని గ్రామం. ఇది మండల కేంద్రమైన మడకశిర నుండి 21 కి. మీ. దూరం లోను, సమీప పట్టణమైన హిందూపురం నుండి 16 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 595369.== విద్యా సౌకర్యాలు ==
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
తిరుమలదేవరహళ్ళిలో భూ వినియోగం కింది విధంగా ఉంది:
తిరుమలదేవరహళ్ళిలో వ్యవసాయానికి నీటి సరఫరా కింది వనరుల ద్వారా జరుగుతోంది.
కొనప్పపాళ్యం
కొనప్పపాళ్యం అనంతపురం జిల్లా మడకశిర మండలానికి చెందిన గ్రామము.
కొడిపల్లి
కొడిపల్లి అనంతపురం జిల్లా మడకశిర మండలానికి చెందిన గ్రామము.
జిల్లేడుగుంట
జిల్లేడుగుంట అనంతపురం జిల్లా మడకశిర మండలానికి చెందిన గ్రామము.
గుండుమాల
గుండుమాల అనంతపురం జిల్లా మడకశిర మండలానికి చెందిన గ్రామము.
కొత్తపల్లి (యాడికి)
కొత్తపల్లి , అనంతపురం జిల్లా, యాడికి మండలానికి చెందిన గ్రామము. పిన్ కోడ్:.
భోగాలకట్ట (యాడికి మండలం)
భోగాలకట్ట , అనంతపురం జిల్లా, యాడికి మండలానికి చెందిన గ్రామము. పిన్ కోడ్: .
కేశవరాయునిపేట
కేశవరాయునిపేట , అనంతపురం జిల్లా, యాడికి మండలానికి చెందిన గ్రామము. పిన్ కోడ్:.
లింగనపల్లి
లింగనపల్లి , అనంతపురం జిల్లా, రాప్తాడు మండలానికి చెందిన గ్రామము
గొల్లపల్లి (రాప్తాడు)
గొల్లపల్లి , అనంతపురం జిల్లా, రాప్తాడు మండలానికి చెందిన గ్రామము
పల్లేపల్లి
పల్లేపల్లి , అనంతపురం జిల్లా, రాయదుర్గం మండలానికి చెందిన గ్రామము.
దొక్కలపల్లి
దొక్కలపల్లి , అనంతపురం జిల్లా, రొల్ల మండలానికి చెందిన గ్రామము.
ఆవినకుంట
ఆవినకుంట , అనంతపురం జిల్లా, రొల్ల మండలానికి చెందిన గ్రామము.
హనుమంతనపల్లి
హనుమంతనపల్లి , అనంతపురం జిల్లా, రొల్ల మండలానికి చెందిన గ్రామము.
గిడ్డమనపల్లి
గిడ్డమనపల్లి , అనంతపురం జిల్లా, రొల్ల మండలానికి చెందిన గ్రామము.
బీరనపల్లి
బీరనపల్లి , అనంతపురం జిల్లా, రొల్ల మండలానికి చెందిన గ్రామము.
ఓబులదేవరపల్లి
ఓబులదేవరపల్లి , అనంతపురం జిల్లా, సోమందేపల్లె మండలానికి చెందిన గ్రామము. పిన్ కోడ్ : 515122.
చలివెందుల
చలివెందుల , అనంతపురం జిల్లా, హిందూపురం మండలానికి చెందిన గ్రామము
బసవనపల్లి
బసవనపల్లి , అనంతపురం జిల్లా, హిందూపురం మండలానికి చెందిన గ్రామము
శ్రీకంఠాపురం (గ్రామీణ)
శ్రీకంఠాపురం , అనంతపురం జిల్లా, హిందూపురం మండలానికి చెందిన గ్రామము
దేవరపల్లి (హిందూపురం)
దేవరపల్లి , అనంతపురం జిల్లా, హిందూపురం మండలానికి చెందిన గ్రామము
సంతేబిదనూరు
సంతేబిదనూరు , అనంతపురం జిల్లా, హిందూపురం మండలానికి చెందిన గ్రామము
ముదిరెడ్డ్డిపల్లి
ముదిరెడ్డ్డిపల్లి , అనంతపురం జిల్లా, హిందూపురం మండలానికి చెందిన గ్రామము
నక్కలపల్లి (హిందూపురం)
నక్కలపల్లి , అనంతపురం జిల్లా, హిందూపురం మండలానికి చెందిన గ్రామము
ఊటుకూరు (హిందూపురం)
ఊటుకూరు , అనంతపురం జిల్లా, హిందూపురం మండలానికి చెందిన గ్రామము
తరుణ్ తేజ్పాల్
తరుణ్ తేజ్పాల్ భారతీయ పాత్రికేయుడు, ప్రచురణకర్త, నవలా రచయిత. తెహెల్కా పత్రికకు మాజీ ఎడిటర్ ఇన్ ఛీఫ్ కూడా. ఒక మహిళా ఉద్యోగిపై లైంగిక దాడి చేసాడన్న ఆరోపణల కారణంగా 2013 నవంబరు 30న అరెస్టై ప్రస్తుతం బెయిలుపై ఉన్నాడు.
క్లైవ్ రైస్
క్లైవ్ ఎడ్వర్డ్ బట్లర్ రైస్ (23జూలై 1949 – 28 జూలై 2015) జాతి వివక్ష నుంచి విముక్తి పొందిన తర్వాత దక్షిణాఫ్రికా క్రికెట్ జట్టుకు తొలి కెప్టెన్‌గా వ్యవహరించిన మాజీ ఆల్‌రౌండర్.ఆయన ఫస్టు క్లాస్ క్రికెట్ లో బ్యాటింగ్ సరాసరి 22.49. ఆయన 1979-1987 మధ్య నాట్టింగమ్‌షైర్ కంట్రీ క్రికెట్ క్లబ్ కు కెప్టెన్ గా వ్యవహరించారు.
1971-72 సీజన్‌లో ఆయన ఆస్ట్రేలియా పర్యటనకు ఎంపికయ్యారు. అయితే అప్పటి దక్షిణాఫ్రికా ప్రభుత్వం అనుసరిస్తున్న వర్ణ వివక్ష విధానాల పట్ల వ్యతిరేకత వ్యక్తమవడంతో ఆ పర్యటన రద్దయింది. 1991 నవంబర్‌లో దక్షిణాఫ్రికా మళ్లీ అంతర్జాతీయ స్రవంతిలోకి వచ్చిన తర్వాత ఆ దేశ క్రికెట్ జట్టు కెప్టెన్‌గా రైస్‌ను నియమించారు. ఈ జట్టు భారత్‌లో పర్యటించి మూడు అంతర్జాతీయ వనే్డ మ్యాచ్‌లు ఆడింది. ఆస్ట్రేలియా, న్యూజిలాండ్ వేదికలుగా 1992లో జరిగిన ప్రపంచ కప్ క్రికెట్ టోర్నమెంట్‌లో పాల్గొన్న దక్షిణాఫ్రికా జట్టు నుంచి రైస్‌ను వివాదాస్పద రీతిలో తొలగించారు. జాతి వివక్ష కారణంలో దాదాపు 20 ఏళ్లు క్లైవ్ దక్షిణాఫ్రికా దేశవాళి క్రికెట్ లోనే ఆడాడు. 1991లో దక్షిణాఫ్రికాపై అంతర్జాతీయ నిషేధం తొలగిన తర్వాత తొలి వన్డే సీరీస్ కు రైస్ కెప్టెన్ గా నిలిచాడు. 42 ఏళ్ల వయస్సులో ఆ సీరీస్ లో మూడు వన్డేలు ఆడాడు. తర్వాత 1992 వరల్డ్ కప్ కు రైస్ ను ఎంపిక చేయలేదు. అంతకు ముందు కెర్రి ప్యాకర్ వరల్డ్ సీరీస్ లో కూడా రైస్ ఆడాడు. 482 ఫస్ట్ క్లా స్ మ్యాచ్ లలో 48 సెంచరీలు చేశాడు. 930 వికెట్లు పడగొట్టాడు.
బ్రెయిన్ ట్యూమర్ (మెదడులో కణితి)తో బాధపడుతున్న రైస్ క్రికెట్ కెరీర్‌లో ఎక్కువ భాగం దక్షిణాఫ్రికా జట్టు అంతర్జాతీయ పోటీలకు దూరమైన 20 ఏళ్ల కాలంలోనే సాగింది. 66వ పడిలో ప్రవేశించిన రైస్ బెంగళూరులో రోబోటిక్ రేడియేషన్ చికిత్స చేయించుకున్నారు. ఈ చికిత్స జరిగిన నాలుగు నెలలకే ఆయన జూలై 28 2015 మంగళవారం తన స్వదేశంలో కన్నుమూశారు.
భారతీయులకు వీసా అవసరం లేని దేశాలు
ప్రపంచంలో కొన్ని దేశాలకు భారతీయులు వీసా లేకుండానే వెళ్ళవచ్చు.. ఇటీవల ఆయా దేశాలకు సంబంధించి ఎలాంటి ప్రయాణ సంబంధ మార్పులు లేవన్న విషయాన్ని ప్రజలు సంబంధిత ఎంబసీ లేదా దౌత్య కార్యాలయాన్నిగానీ సంప్రదించి నిర్ధారణ చేసుకోవలసి ఉంటుంది. వీసా అవసరం లేని దేశాలు , ఆయా ప్రాంతాలు..
హాంకాంగ్ (14 రోజులవరకు వీసా అవసరం లేదు)
కేప్ వెర్డే
కొమొరోస్ దీవులు,
డిజిబౌటి
ఇథియోపియా
మడగాస్కర్ (30 రోజులవరకు చెల్లుబాటు)
సెయింట్ లూసియా (ఆరు వారాలవరకు)
సమోవా (60 రోజులవరకు)
జోర్డాన్ (రెండు వారాలవరకు)
కెన్యా (మూడు నెలలవరకు)
ఇండోనీసియా (30 రోజులవరకు)
లావోస్ (30 రోజులవరకు)
సిషేల్లస్ (నెల రోజులవరకు)
పలవూ (30 రోజులు)
డొమినికా
ఈక్వెడార్
ఎల్ సాల్వడార్
ఫిజీ,
హైతీ
మైక్రొనీసియా
నేపాల్
భూటాన్
గ్రెనడా
మారిషస్
రీయూనియన్
సెయింట్ విన్సెంట్
బ్రిటిష్ వర్జిన్ ఐల్యాండ్స్
మాంట్ సెరాట్
తోటకూర వెంకటనారాయణ (అధ్యాపకులు)
తోటకూర వెంకటనారాయణ (ఆంగ్లం: Thotakura Venkata Narayana) రిటైర్డ్ ప్రిన్సిపాల్, చరిత్ర అధ్యాపకులు, రచయిత. చుండి రంగానాయకులు కళాశాలలో చరిత్ర అధ్యాపకులుగా, ప్రదానాధ్యాపకులుగా సేవలందించారు .
తోటకూర వెంకట నారాయణ ప్రకాశం జిల్లా చిన గంజాం మండలం సంతరావూరు లో జనవరి 21 1953 లో జన్మించారు. ఐదవ తరగతి వరకు సంతరావూరు సర్కారు పాఠశాల లో, SSLC వరకు గోరంట్ల వెంకన్న హై స్కూల్ , తిమ్మసముద్రం లో విద్యాభ్యాసం కొనసాగించారు. PUC - బాపట్ల ఆర్ట్స్ అండ్ సైన్స్ కాలేజి లోను, B.A - PAS కాలేజి, పెదనందిపాడు లోను, MA - గుంటూరు AC కాలేజి లో విద్యాభ్యాసం పూర్తి చేసారు.
తండ్రి:- తోటకూర రామకోటయ్య 
తల్లి :- తోటకూర వేంకట రాఘవమ్మ 
భార్య:- రామసీత 
కూతురు - గోరంట్ల ప్రత్యూష
అల్లుడు - గోరంట్ల శశికాంత్ 
మనవరాళ్ళు - గోరంట్ల లాస్య, గోరంట్ల లౌక్య
కొడుకు - తోటకూర శ్రీహర్ష 
కోడలు - మంజూష
ఫారిన్ యాక్సెంట్ సిండ్రోమ్
ఫారిన్ యాక్సెంట్ సిండ్రోమ్ అనేది రోగి విదేశీ యాస లేదా భాష మాట్లాడి అర్థంచేసుకోగల స్థితి సాధించే అరుదైన వైద్య స్థితి.
సాధారణంగా బ్రెయిన్ యాక్సెంట్ సిండ్రోమ్ బ్రెయిన్ స్ట్రోక్ ఫలితంగా వస్తూంటుంది, అయితే తలకు తగిలే బలమైన గాయం వల్ల, మైగ్రేన్ వల్ల లేదా డెవలప్మెంటల్ సమస్యల వల్ల కూడా రావచ్చు. ఈ స్థితి మొట్టమొదట 1907లో నమోదచేయబడింది, 1941 నుంచి 2009 వరకూ 69 నమోదైన కేసులున్నాయి.
వక్రీకరించిన ఆర్టిక్యులేటరీ ప్లానింగ్ కారణంగా ఈ సమస్య తలెత్తుతుంది. పలు పత్రికలు ఈ సమస్య వల్ల దగ్గరలోని యాస, భాష వచ్చినట్టు రాస్తున్నా, ఫారిన్ యాక్సెంట్ సిండ్రోమ్ ఉన్నవారికి ప్రత్యేకించిన విదేశ యాస గానీ, మరే విదేశీభాషల్లో ధారాళంగా మాట్లాడే శక్తికానీ రాదు. 2010లో వెలుగుచూసిన ఓ నిర్ధారితం కాని వార్తాకథనం ప్రకారం క్రోటియన్ భాషా వ్యవహర్త కోమా నుంచి బయటకు రాగానే జర్మన్ భాష ధారాళంగా మాట్లాడేశక్తి కలిగింది, కానీ మెదడుకు కలిగిన గాయం తర్వాత రోగి విదేశీభాష మాట్లాడే శక్తి పెరిగినట్టు నిర్ధారితమైన కేసు లేదు. పిల్లల్లో ఫారిన్ యాక్సెంట్ సిండ్రోమ్ ఉన్నవారి నుంచి వారి తోబుట్టువులో, స్నేహితులో వారి కొత్త యాసను అందిపుచ్చుంకుంటున్నారన్న కేసులు నమోదయ్యాయి.
కొంకలి వసుంధర
కొంకలి వసుంధర ప్రముఖ సంగీత విద్వాంసురాలు.ఆమె హిందుస్థానీ శాస్త్రీయ సంగీత విద్వాంసులు స్వర్గీయ పండిట్‌ కుమార్‌ గంధర్వ సతీమణి. వారి కుమార్తె కలపిని కొంకలి సైతం గాత్ర సంగీత కళాకారిణిగా పేరు తెచ్చుకున్నారు. ఆమె కళాకారిణిగా పద్మశ్రీ తో సహా పలు ప్రతిష్ఠాత్మక అవార్డులను పొందారు.
వసుంధర కొంకలి (శ్రీఖండే) సంగీతకారుల కుటుంబంలో కలకత్తాలో 1931న జన్మించింది.1946లో ముంబయిలోని ప్రొఫెసర్ డి.ఆర్.డియోధర్ వద్ద సంగీతం అభ్యసించారు. ఆమె హిందుస్థానీ శాస్త్రీయ సంగీత విద్వాంసులు స్వర్గీయ పండిట్‌ కుమార్‌ గంధర్వను వివాహమాడిన తరువాత ఆయన వద్ద సంగీత అధ్యయనం చేయడమే కాకుండా ఆయనకు సంగీత సహకారాన్నందించారు.ఆమ భర్త ఆరోగ్యాన్నే కాకుండా సంగీత కళకు కూడా చేయూతనందించారు.ఆమె ఆయనతోకలసి అనేక సంగీత కార్యక్రమాలలో పాల్గొన్నది.ఆమె "గీతవర్ష", "గీత్ వసంత్", "గీత్ హేమంత్" , "తులసీదాస్ ఏక్ దర్శన్" వంటి సృజనాత్మక కార్యక్రమాలను నిర్వహించింది. ఆమె, ఖాయల్, ఫోక్ సాంగ్స్, భజన్స్ లను చక్కగా ఆలపించేది. ఆమె ఆల్ ఇండియా రేడియో మరియు దూరదర్శన్ లకు నిరంతర కళాకారిణి. ఆమె అనేక అవార్డులను కైవసం చేసుకుంది. అందులో సంగీత నాటక అకాడమీ అవార్డు ఒకటి. ఆమె కుమార్తె కలపిని కొంకలి కూడా సంగీత విధ్వాంసురాలే.
ఆమె మధ్యప్రదేశ్‌ దెవాస్‌లోని స్వగృహంలో జూలై 29 2015 బుధవారం మృతి చెందారు.
బేరియం సల్ఫైడ్
బేరియం సల్ఫైడ్ అనునది ఒక రసాయన సంయోగ పదార్థం.బేరియం మరియు సల్ఫర్ అను రెండు మూలకాల సమ్మేళనం వలన బేరియం సల్ఫైడ్ ఏర్పడినది.ఇది ఒక అకర్బన సమ్మేళన పదార్థం.
ఈ సమ్మేళన పదార్థం యొక్క రసాయనిక ఫార్ములా BaS.బేరియం కార్బోనైట్ (BaCO, వర్ణకం లిథోపోన్, జింకు సల్ఫైడ్ (ZnS) బేరియం సల్ఫేట్ (BaSO) వంటి పలు బేరియం సంయోగ పదార్థాల ఉత్పత్తికి బేరియం సల్ఫైడ్ పుర్వగామి (precursor) గా పనిచేయును. ఇతర క్షార మృత్తిక లోహాల చాకోజేనైడ్‌లవలె బేరియం సల్ఫైడ్ను, ఎలక్ట్రాన్ డిస్ప్లేలలో తక్కువ పొడవుగల కాంతి తరంగధ్యైర్ఘ్య ఏమిటర్ (wavelength emitters) గా ఉపయోగిస్తారు.
బేరియం సల్ఫైడ్ రంగులేని ఘన స్థితిలో ఉండు ఒక సంయోగపదార్థం.బేరియం సల్ఫైడ్‌యొక్క అణుభారం 169.39 గ్రాములు/మోల్. ఈ సమ్మేళన పదార్థం యొక్క సాంద్రత 4.25 గ్రాములు/సెం.మీ. బేరియం సల్ఫైడ్ యొక్క ద్రవీభవన స్థానం 1,200 °C (2,190 °F; 1,470K).ఈ రసాయన పదార్థం బాష్పికరణ కన్న ముందే వియోగం చెందును.నీటిలో కరుగుతుంది.నీటి ఉష్ణోగ్రత పెరిగే కొలది, నీటిలో ద్రావణీయత పెరుగుతుంది.ఆల్కహాల్‌లో కరుగదు.
విన్సేన్టినస్ కాసియోరోలస్ (Vincentinus Casciorolus1571-1624 ) అనునతడు, బారైట్ (barite) అను ఖనిజంగా లభించు బేరియం సల్ఫేట్ (Baso) ను క్షయికరించడం ద్వారా బేరియం సల్ఫైడ్ ను మొదటి సారి ఉత్పత్తి చేసాడు.. వర్తమాన కాలంలో కాసియోరోలస్ ప్రక్రియలో మార్పు చేసి గతంలో ఉపయోగిస్తున్నపిండి (flour) కి ప్రత్నామ్యాయంగా కోక్ (coke) ను ఉపయోగిస్తున్నారు.ఈ విధానాన్ని కార్బోథేర్మిక్ చర్య అంటారు
బేరియం సల్ఫేట్ కు ఉన్న ఫాస్పారెసేన్స్ ఈ సమ్మేళనంలో ఉండు స్వాభావిక రాగి మాలిన్యం వలన అని తెలుస్తున్నది.
బేరియం సల్ఫైడ్ విషపూరితమైనది.నీటితో సంపర్కం వలన హడ్రోజన్ సల్ఫైడ్ అను విషయుతమైన వాయువును విడుదల చేయును.
బేరియం
కలపిని కొంకలి
కలపిని కొంకలి సంగీత విద్వాంసురాలు. ఆమె సుప్రసిద్ధ సంగీతకారులైన కొంకలి వసుంధర మరియు కుమార్ గాంధర్వ ల కుమార్తె.
ఆమె తల్లిదండ్రుల వద్ద సంగీత జ్ఞానాన్ని అభ్యసించారు. ఆమె డేవాస్ (మధ్య భారతదేశం) లో నివసిస్తున్నారు. ఆమె 1980ల ప్రారంభంలో ఆమె తండ్రి సంగీత కారునిగా వివిధ ప్రదేశాలలో ప్రయాణించుటను చూచి ఆయనకు సహాయపడుటలో తన అవసరాన్ని గుర్తించింది.ఆమె తల్లి కూడా "నీవు నేర్చుకోవడం ప్రారంభించు" అని చెప్పింది. ఆమె తల్లి వద్ద సంగీత జ్ఞానాన్ని పొందింది. 1983లో ఆమ తండ్రి వద్ద సంగీత పాఠాలను నేర్చుకున్నది. 1985లో ఆమె తన తండ్రితోపాటు ముంబాయిలో సంగీత ప్రదర్శనలో పాల్గొన్నది.
ఆమె కుమార్ గాంధర్వ సంగీత అకాదమీలో క్రియాశీలక ట్రస్టీ సభ్యులు. ఆమె భారత ప్రభుత్వ సాంస్కృతిక శాఖ నుండి ఫెలోషిప్ పొందారు. ఆమె కుమార్ గాంధర అవార్దును పొందారు.
ఆమె స్టుడియో రికార్డింగులలో కొన్ని "ఆరంభ" అంరియు "ఇన్‌హెరిటెన్స్"లు హెచ్.ఎం.టి.విలో విడుదలయ్యాయి. "ఢరోహర్" అనే ఆల్బం టైమ్స్ మ్యూజిక్ విడుదల చేసింది. "స్వర మంజరి" రికార్డింగు కూడా విడుదలయింది. ఆమె హిందీ చిత్రాలైన "పహేలీ" మరియు "దేవి అహిల్య" లకు సౌండ్ ట్రాక్స్ లను రికార్డు చేసారు.
బేరియం ఫెర్రేట్
బేరియం ఫెర్రేట్ ఒక రసాయనిక సంయోగ పదార్థం. ఇది ఒక అకర్బన రసాయన సమ్మేళనం. బేరియం ,ఫెర్రస్/ఇనుము, మరియు ఆక్సిజన్ మూలకాల సంయోగం వలన బేరియం ఫెర్రేట్ ఏర్పడును.బేరియం ఫెర్రేట్ సమ్మేళనపదార్థం ఐరన్/ఇనుమును +6 ఆక్సిడేసన్ స్థాయిలో కలిగి ఉండును.
.ఈ సంయోగ పదార్థం యొక్క రసాయన ఫార్ములా BaFeO.బేరియం ఫెర్రేట్ యొక్క అణువు చతురుక్కొణ[FeO] అనియాన్ కలిగి ఉండును.బేరియం ఫెర్రేట్ ముదురు ఎరుపు రంగులో ఉండును.సమ్మేళన పదార్థం యొక్క అణుభారం 257.17 గ్రాములు/మోల్.నీటిలో కరుగదు.
పొటాషియం ఫెర్రేట్ మరియు బేరియం క్లోరైడ్ మిశ్రమం నుండి అవక్షేపంగా నిర్జల బేరియం ఫెర్రేట్‌ను వేరుచెయ్యుదురు. పొటాషియం ఫెర్రేట్ ఒక ఆక్సీకరణ కారకం(oxidising agent)సేంద్రియ సంశ్లేషణలో బేరియం ఫెర్రేట్‌ను ఆక్సీకరణ కారకంగా వినియోగిస్తారు.
బేరియం
బేరియం అయోడైడ్
బేరియం అయోడైడ్ ఒక రసాయన సమ్మేళన పదార్థం.బేరియం అయోడైడ్ ఒక అకర్బన సంయోగ పదార్థం.బేరియం మరియు అయోడిన్ మూలక పరమాణువుల సంయోగం వలన బేరియం అయోడైడ్ ఏర్పడినది.నిర్జల/అనార్ద్ర (anhydrous) బేరియం అయోడైడ్ యొక్క రసాయన ఫార్ములా BaI.రెండు నీటి అణువులను (dihydrate) కలిగిన బేరియం అయోడైడ్ యొక్క రసాయన ఫార్ములా BaI•2HO.హైడ్రేటెడ్ బేరియం అయోడైడ్‌ను వేడి చేసిన నిర్జల (తడిలేని) బేరియం అయోడైడ్‌గామారును.
నిర్జల బేరియం అయోడైడ్ తెల్లగాను, సార్ద్ర/జలయోజిత బేరియం అయోడైడ్ (హైడ్రేట్) వర్ణరహితంగా ఉండును. నిర్జల బేరియం అయోడైడ్ వాసన లేని రసాయన సమ్మేళన పదార్థం.అనార్ద్ర/నిర్జల (తడిలేని) బేరియం అయోడైడ్ అణువు అర్థోరోంబిక్ అణుసౌష్టవాన్ని కలిగి ఉంది. అనార్ద్ర బేరియం అయోడైడ్ యొక్క అణుభారం 391.136 గ్రాములు /మోల్.సార్ద్ర/జలయోజిత బేరియం అయోడైడ్ (dihydrate) యొక్క అణుభారం 427.167 గ్రాములు/మోల్. నిర్జల బేరియం అయోడైడ్ యొక్క సాంద్రత5.15గ్రాములు/సెం.మీ. డై హైడ్రేట్ (సార్ద్ర/జలయోజిత) బేరియం అయోడైడ్ యొక్క సాంద్రత సాంద్రత4.916 గ్రాములు/సెం.మీ. అనార్ద్ర /నిర్జల బేరియం అయోడైడ్ యొక్క ద్రవీభవన స్థానం 711 °C (1,312 °F; 984K).డై హైడ్రేట్ బేరియం అయోడైడ్ 740°Cవద్ద వియోగం చెందును. బేరియం అయోడైడ్ నీటిలో కరుగుతుంది.ఇంకను ఇథనాల్ మరియు అసిటోన్ ద్రావణంలలో కరుగును.
అనార్ద్ర బేరియం అయోడైడ్ అణుసౌష్టవం లెడ్ (II) క్లోరైడ్ అణుసౌష్టవ పోలిక కలిగి, ప్రతి బేరియం అయాన్, తొమ్మిది అయోడైడ్ లిగండ్స్ (ligands) బంధం ఏర్పరచుకొని ఉండును. బేరియం అయోడైడ్‌ యొక్కస్పాటికా కృతి క్లోరైడ్ అణువు సమరూపము కలిగిఉండును.
బేరియం లోహాన్ని ఇథర్‌లో ఉంచిన/ఉన్న1,2-డై ఐడోఇథేన్ ( 1,2-diiodoethane) తో చర్య జరిపించి నిర్జల/అనార్ద్ర బేరియం అయోడైడ్‌ను ఉత్పత్తి చెయ్యుదురు.బేరియం అయోడైడ్ సమ్మేళన పదార్థం అల్కైల్ పొటాషియం సంయోగ పదార్థాలతో చర్య వలన ఆర్గానో బేరియం సమ్మేళనాలు ఉత్పత్తిఅగును.
బేరియం అయోడైడ్‌ను లిథియంబై ఫినైల్ తో క్షయించిన, అత్యంత చురుకైన క్రియాశీలస్థితి బేరియం లోహం ఏర్పడును.
అన్ని ద్రావణీయ బేరియం లవణాలవలె బేరియం అయోడైడ్ కూడా విషాక్తము
బేరియం
ఎన్.కరుణాకర్
ఎన్.కరుణాకర్ ప్రముఖ చిత్రకారుడు.
బాపూ, బాలి తరువాత ఆ పరంపరలో కరుణాకర్ విశేష కృషి చేశారు. విశాఖపట్నంలో సూర్యప్రకాశ్, కస్తూరి దంపతులకు జన్మించారు. ఆయన అమీర్‌పేటలోని ప్రభుత్వ పాఠశాలలో విద్యనభ్యసించి, అనంతరం ఏపి కాలేజీ నుండి డిగ్రీ పట్టా అందుకున్నారు. ప్రముఖ పత్రికలలో చిత్రకారుడిగా పనిచేశారు. సోమాజిగూడలోని క్రాంతిశిఖర అపార్ట్‌మెంట్‌లో ఆధునిక గ్రాఫిక్స్‌ను ఆయన నడుపుతున్నారు. ఆయన నంది అవార్డు గ్రహీత.
కరుణాకర్‌కు ఇద్దరు కుమార్తెలు, ఒక కొడుకు ఉన్నారు. 2013 సెప్టెంబరు 12 గురువారం సాయంత్రం గుండెనొప్పితో మృతి చెందారు.
స్టీవ్ అపిల్టన్
స్టీవ్ అపిల్టన్ (మార్చి 31, 1960 – ఫిబ్రవరి 3, 2012) మైక్రాన్ టెక్నాజీ సిఇవో. ఆయన సెమీ కండక్టర్స్ టెక్నాజీలో నూతన ఒరవడిని సృష్టించి కొత్త ఆవిష్కరణలకు శ్రీకారం చుట్టారు.
ఆయన 1960 మార్చి 31 కాలిఫోర్నియాలో జన్మించారు.మైక్రాన్ టెక్నాలజీలో 1983లో చిన్న ఉద్యోగంలో చేరిన అపిల్టన్ అంచలంచలుగా మేనేజర్, డైరెక్టర్, వైస్ ప్రెసిడెంట్ ఆతర్వాత సిఇవో స్థానానికి ఎదిగారు.ఆయన 1994 లో మైక్రాన్ టెక్నాలజీకి సి.యి.ఓ మరియు చైర్మన్ గా నియమితులయ్యారు. స్టేట్ సుప్రీంకోర్టు అడ్వయజరీ కౌన్సిల్ అపిల్టన్‌ను నేషనల్ సెమీకండక్టర్ టెక్నాలజీ కౌన్సిల్ ఎంపిక చేసింది. వరల్డ్ సెమీ కండక్టర్ కౌన్సిల్‌కు కూడా ఆయన ఎంపికయ్యారు. రెండు పదవులను సమర్థవంతంగా నిర్వహిస్తూనే మైక్రాన్ టెక్నాలజీ సిఇవోగా కంపెనీకి విశిష్టసేవలు అందించారు. అపిల్టన్ కెరీర్‌లో ఇటు వృత్తి ధర్నాన్ని నిర్వహిస్తూనే ఎప్పటికప్పుడు పరిశోధనకోసం కొంత సమయం కేటాయించే వాడు.
సెమీ కండక్టర్‌లో చేసిన నిరంతర పరిశోధనల వల్ల ఎక్కువ సామర్థ్యంకల ఫ్లాష్ మెమరీ అపిల్టన్ నేతృత్వంలో తయారు చేయడం సాధ్యమైంది. మైక్రో టెక్నాలజీని ఫ్లాష్‌మెమరీ పుణికిపుచ్చుకోవడంవల్ల ఎంతకాలమైనా డేటా భద్రంగా నిలువ ఉంచుకునే చిన్ని పెరిఫిరల్స్ ఉత్పత్తి సాధ్యం అయింది.అంతకు ముందు 2004 సంవత్సరంలో కూడా జరిగిన ఘోర విమానప్రమాదం నుంచి తృటిలో ఆయన తప్పించుకున్నారు. అప్పుడు జరిగిన ప్రమాదంలో అపిల్టన్ తలకు, ఊపిరితిత్తులకు,వెనె్నముకకు గాయాలు అయ్యాయి.
ఇన్‌ఫర్మెషన్ టెక్నాలజీ రంగంలో ఎన్నో అవార్డులను అందుకున్నారు. చివరగా 2011లో రాబర్డ్ నైసీ అవర్డును అందుకున్నారు. కారు రేస్‌లు అంటే ఆయనకు సరదా. 2006 సంవత్సరంలో 1,047 మైళ్లు 25 గంటల 25 నిముషాల్లో నడిపి రికార్డును సృష్టించాడు.
ఫిబ్రవరి 3, 2012 న జరిగిన విమాన ప్రమాదంలో మృతి చెందారు.బోసీ విమానాశ్రయంలో అపిల్టన్ ప్రయాణిస్తున్న ప్రైవేట్ విమానం అత్యవసరంగా దింపాల్సి వచ్చినప్పుడు జరిగిన ప్రమాదంలో మృతి చెందాడు.
భూపతి కృష్ణమూర్తి
భూపతి కృష్ణమూర్తిఆయనే తెలంగాణ గాంధీ. చిన్ననాటి నుంచి స్వతంత్ర భావాలు కలిగిన ఆయన..భారత స్వాతంత్ర్య సంగ్రామంలో క్రీయాశీలకంగా పని చేశారు. స్వాతంత్ర్యం అనంతరం తెలంగాణ ఉద్యమాల్లోనూ పాల్గొన్నారు. తెలంగాణ ఉద్యమానికి ఊపిరిలూదిన వ్యక్తుల్లో ఆయనొకరు. 
1926 ఫిబ్రవరి 21న వరంగల్ జిల్లా గిర్మాజిపేటలో పుట్టారు భూపతి. చిన్ననాటి నుంచి స్వతంత్ర భావాలు కలిగిన వ్యక్తి. ఇండియన్ నేషనల్ కాంగ్రెస్ లో చేరి…మహాత్మాగాంధీ అడుగు జాడల్లో నడిచారు. ఆయన బ్రిటీష్ వారి పాలనకు వ్యతిరేకంగా ఎన్నో ఉద్యమాలు చేశారు. మహాత్మా గాంధీతో కలిసి దండియాత్రలోనూ పాల్గొన్నారు.స్వాతంత్ర్యం వచ్చిన తర్వాత కూడా ఆయన పోరాటం ఆగలేదు. రజాకార్ల వ్యతిరేక ఉద్యమంలో పాల్గొన్నారు. రాష్ట అవతరణ తర్వాత తెలంగాణ వెనకబాటును ఎలుగెత్తి చాటారు. తెలంగాణ రాష్ట్ర ఏర్పాటుకు విశేష కృషి చేశారు. తెలంగాణ తల్లి విముక్తి కోసం భూపతి కృష్ణమూర్తి ఎన్నో పోరాటాలు చేశారు. తొలిదశ తెలంగాణ ఉద్యమంలో ముందుండి కొట్లాడారు. 1953-54 సంవత్సరంలో ఫజల్ అలీ కమిషన్ వరంగల్ వచ్చినప్పుడు ప్రత్యేక రాష్ట్రం కోసం కొట్లాడారు. తెలంగాణను ఎట్టిపరిస్థితుల్లో వేరే ప్రాంతంతో కలపొద్దని గళమెత్తి గర్జించారు. ఇడ్లీ సాంబార్ వ్యతిరేక ఉద్యమం వరంగల్ లో పురుడుపోసుకున్నప్పుడు క్రీయాశీలకంగా పనిచేశారు. నాటి ప్రభుత్వాలు తెలంగాణకు వ్యతిరేకంగా ఎలాంటి కార్యక్రమాలు చేపట్టినా ముక్తకంఠంతో విభేదించారు. తెలంగాణలో ఆంధ్రాపార్టీల పెత్తనం వద్దని ఆనాడే తెగేసి చెప్పారు.
1969 తెలంగాణ ఉద్యమంలో కీలక పాత్ర పోషించారు భూపతి కృష్ణమూర్తి.సొంత ఆస్థులను అమ్మేసి.. ఉద్యమానికి పురుడు పోశారు. 1969 ఫిబ్రవరి 28 న యువకులు, మేధావి వర్గాలు కలిసి హైదరాబాదులో తెలంగాణా ప్రజాసమితి ని స్థాపించారు. 
. మర్రి చెన్నారెడ్డి పార్టీ వీడిన తర్వాత టీపీఎస్ కు ప్రెసిడెంట్ అయ్యారు. ఇక అప్పటినుంచి అన్నింటికి ఆయనే పెద్ద దిక్కై పార్టీని నడిపించారు. మలిదశ తెలంగాణ ఉద్యమంలో ఆయన పాల్గొన్నారు. వయసు సహకరించకున్నా ఉద్యమంలో పాల్గొన్నారు.
తెలంగాణ రాష్ట్రాన్ని చూసి తనువు చాలిస్తానన్న భూపతి… అన్నట్టుగానే ప్రత్యేక రాష్ట్రాన్ని కళ్లారా చూసి తిరిగిరాని లోకాలకు వెళ్లిపోయారు. 15 ఫిబ్రవరి 2015 ఆదివారం అర్ధరాత్రి వరంగల్ లోని స్వగృహంలో గుండెపోటుతో మృతి చెందారు.
పాలిచెర్ల రవి కిరణ్‌కుమార్ రెడ్డి
పాలిచెర్ల రవి కిరణ్‌కుమార్ రెడ్డి ఆంధ్రప్రదేశ్ దివంగత ముఖ్యమంత్రి వై.ఎస్.రాజశేఖరరెడ్డి వ్యక్తిగత కార్యదర్శి, వైఎస్సార్ కాంగ్రెస్ పార్టీ కోశాధికారి. అత్యంత ప్రజాదరణ పొందిన వైయస్ రాజశేఖర రెడ్డి ఆరోగ్యశ్రీ పథకానికి అతను ఇంచార్జీగా వ్యవహరించాడు. ప్రభుత్వ సహాయం కావాల్సిన నిరుపేదలందరికీ సహాయం చేసేందుకు అతను ముందుండేవాడు.
నెల్లూరు జిల్లా దామరమడుగు గ్రామానికి చెందిన కిరణ్ సీఏ అభ్యసించి తొలుత బ్యాంకులో ఉద్యోగం చేశారు. ఆ తరువాత బ్యూరో ఆఫ్ ఎకనమిక్స్ అండ్ స్టాటిస్టిక్స్‌లో ఏడిగా పనిచేశారు. సెర్ప్‌లో ఫైనాన్స్ మేనేజర్‌గా కూడా పనిచేవారు. 2004లో వై.ఎస్ ముఖ్యమంత్రి అయిన తరువాత ఆయన వ్యక్తిగత కార్యదర్శిగా నియమితులయ్యారు. వై.ఎస్ మరణం తరువాత కొంత కాలం విజయమ్మకు వ్యక్తిగత కార్యదర్శిగా పనిచేశారు. స్వచ్ఛంద పదవీవిరమణ తీసుకుని పార్టీ స్థాపించినపుడు అందులో తొలి కోశాధికారిగా నియుక్తులయ్యారు.
ఆరోగ్యశ్రీ పథకం ద్వారా పేదవాడికి ఖరీదైన కార్పోరేట్ వైద్యం సులభంగా అందేందుకు కృషి చేసిన మానవతావాది.. ప్రజా శ్రేయస్సే ప్రధాన లక్ష్యంగా భావించిన అతికొద్ది మంది అధికారుల్లో ఒకరాయన. పేద ప్రజలకు ఆరోగ్య సిరిసంపదలను విజయవంతంగా అందించిన వ్యక్తి.. ప్రజా ఆరోగ్యం బాగుపడటానికి అనుక్షణం శ్రమించిన శ్రామికుడు. రాష్ట్ర ప్రజల ప్రయోజనాల కోసం స్వప్రయోజనాలను త్యాగం చేసి ఎందరో అధికారులకు స్ఫూర్తి ప్రదాతగా నిలిచిన వ్యక్తి. ప్రజా సమస్యలకు సెలవుండదని ప్రగాఢంగా విశ్వసించిన ఆరోగ్యశ్రీ రూపశిల్పి ఆయన.
క్యాన్సర్ వ్యాధితో కొద్ది నెలలుగా చికిత్స పొందుతున్న కిరణ్ డిసెంబరు 25 2012 మంగళవారం అర్థరాత్రి దాటిన తరువాత 12.21 గంటలకు అపోలో ఆసుపత్రిలో తుది శ్వాస విడిచారు. ఆయనకు భార్య (శాంతి), ఒక కుమార్తె (ఐక్య) ఉన్నారు.
బండి రవీందర్‌
బండి రవీందర్‌ వరంగల్‌జిల్లాకు చెందిన సీనియర్‌ జర్నలిస్టు, హెచ్‌ఎంటివి రీజినల్‌ కోఆర్డినేటర్‌. తెలంగాణ ఉద్యమంలో చురుకుగా పాల్గొన్నరు.
రవీందర్ వరంగల్ జిల్లా చిట్యాల మండలం బావుసింగ్ పల్లిలో ఆగస్టు 3 1976 న జన్మించారు. ఆయన విశాలాంద్ర దినపత్రికలో తన జర్నలిస్టు కెరీర్ 1996 ను ప్రారంభించారు.తరువాత ఆయన అంచెలంచెలుగా ఎదిగి హన్మకొండలో స్టాఫ్ రిపోర్టరుగా పనిచేసారు. ఆయన ఆంధ్రజ్యోతి దినపత్రిక మరియు న్యూస్ ఛానెల్(టి.వి.9) లో కూడా పనిచేసి హెచ్.ఎం.టి.వి రీజనల్ కోఆర్డినేటరుగా కూడా పనిచేసారు. హన్స్ ఇండియా పత్రికకు శాఖ్యా మేనేజరుగా కూడా పనిచేసారు. ఆయన వ్యక్తిత్యం ఈ తరం జర్నలిస్టుకకు మార్గదర్శకంగా నిలుస్తుంది.ఈయన నిబద్ధత గల పాత్రికేయుడు. ఆయన తెలంగాణా ఉద్యమంలో చురుకుగా పాల్గొన్నాడు. ఆయన తెలంగాణ జర్నలిస్టుల ఫోరం కు సభ్యునిగా కూడా ఉన్నారు. డిసెబరు 2013 న "కాకతీయ వంశ రహస్యం" అనే పుస్తకాన్ని ప్రచురించారు. 
ఆయనకు బ్రెయిన్‌ ట్యూమర్‌ వ్యాధి ఉందని తేలడంతో హైదరాబాద్‌లోని కిమ్స్‌ ఆస్పత్రిలో శస్త్రచికిత్స నిర్వహించుకుని హన్మకొండ బాలసముద్రంలోని తన ఇంటి వద్దే గత 10రోజులుగా ఉంటున్న బండి రవీందర్‌కు మే 1 2014 గురువారం ఉదయం అకస్మాత్తు గా పల్స్‌ పడిపోయి శ్వాస ఆగిపోవడంతో హుటాహుటిన సమీపం లోని లైఫ్‌లైన్‌ ఆస్పత్రికి తరలించారు. ఆస్పత్రిలో డాక్టర్లు చికిత్స నిర్వహించినా ఫలితం లేకపోవడంతో మృతిచెందారు. బండి రవీందర్‌కు భార్య(చంద్రకళ), ఇద్దరు కుమారులు(అఖిల్ మరియు నిఖిల్) ఉన్నారు.
బి.జి.వర్గీస్
బూలి జార్జ్ వర్గీస్(21 జూన్ 1927 – 30 డిసెంబరు 2014) 'ఇండియన్ ఎక్స్‌ప్రెస్', 'హిందూస్థాన్ టైమ్స్' ఆంగ్ల పత్రికల ఎడిటర్‌గా ఆయన పనిచేశారు.
1975 లో ఆయనకు రామన్ మెగసెసే అవార్డు జర్నలిజం సేవలకుగానూ వచ్చింది. 1986 తరువాత ఆయన న్యూఢిల్లీ థింక్ టాంక్(సెంటర్ ఫర్ పాలసీ రీసెర్చ్]] కు సహకారం అందించారు.
ఆయన డూన్ స్కూల్ లో చదివారు. తరువాత సెయింట్స్ స్టీఫెన్ కళాశాల,న్యూఢిల్లీ లో ఆర్థికశాస్త్రాన్ని అభ్యసించారు. కేంబ్రిడ్జ్ లోని ట్రినిటీ కాలేజీ లో మాస్టర్స్ డిగ్రీని పొందారు.
వర్గీస్ 1966 నుంచి 1969 వరకూ అప్పటి ప్రధాని ఇందిరాగాంధీకి సమాచార వ్యవహారాల సలహాదారుగా వ్యవహరించారు .1969 నుండి 1975 వరకు హిందూస్థాన్ టైమ్స్ కు ఎడిటరుగా పనిచేసారు. అయితే, 1975లో ఇందిర అత్యయిక పరిస్థితి విధించడాన్ని ఆయన వ్యతిరేకించారు.అందువల్ల ఉద్యోగాన్ని కోల్పోయారు. పౌరహక్కుల రక్షణకోసం ఆయన ఎంతో కృషిచేశారు.1982 నుండి 1986 వరకు ఇండియన్ ఎక్స్‌ప్రెస్ కు ఎడిటరుగా వ్యవహరించారు. 2002లో జరిగిన గుజరాత్ అల్లర్లపై ఏర్పాటైన ఎడిటర్స్ గిల్డ్ నిజనిర్ధారణ సంఘంలో సభ్యుడుగా ఉన్నారు. 'వాటర్స్ ఆఫ్ హోప్', 'ఇండియాస్ నార్త్ ఈస్ట్' 'ఫోర్త్ ఎస్టేట్(2005)' వంటి పుస్తకాలు రాశారు.
వర్గీస్‌కు భార్య జమీలా, కుమారులు విజయ్, రాహుల్ ఉన్నారు. 
రెండు వారాలుగా డెంగీ జ్వరం, శారీరక బలహీనతతో బాధపడిన వర్గీస్ క్రమంగా వ్యాధినిరోధక శక్తి క్షీణించడంతో 2014 డిసెంబరు 30 మంగళవారం సాయంత్రం తుదిశ్వాస విడిచారు.